Tento pracovný list vypracujte. Kto vie svoj login a heslo na bezkriedy, nech mi pošle svoje vypracované listy do pošty (v rámci príloh). Budem to kontrolovať!!!

p.uč. Popiková

Pri otázkach s výberom odpovede (a,b,c,d) podčiarkni správnu možnosť.

 **Opakovanie učiva 6. ročníka**

*Text*

Moji **bratia** sú málokedy doma. Stále niekde lietajú ako vtáky. Ja som ich pravý opak. Občas ma mama vyženie von, ale najradšej som doma a sledujem otca pri práci. Môj otec je stolár a drevo sa pod jeho rukami priam smeje a mení na nádherné kusy nábytku. **Najšťastnejší** som vtedy, keď mu môžem pomáhať a pričiním sa aj ja o to, aby mal niekto doma kúsok mojej práce. Hrdosť a nadšenie sú vtedy mojimi spoločníkmi. Moji bratia sú leniví a neustále behajú po trenčianskych uličkách s kamarátmi a úmyselne **sa vyhýbajú** práci. Rodičia sa hnevajú, že im chýba zodpovednosť a **ochota**. Mama je úžasná! Obdivujem jej zmysel pre poriadok, pokoj a láskavosť. Jednostaj sa o nás zaujíma a má nás každým dňom radšej. Vytvára nám čaro domova.

**1. Uvedený text je písaný formou**:

a) on – rozprávania b) ja – rozprávania

**2. V ktorej vete je abstraktné podstatné meno?**

a/ Pokazil sa mi počítač.

b/ Rodičia nám vymysleli skvelý program. c/ Televízny program je položený na stole.

**3. Urč slovný druh a gramatické kategórie zvýraznených slov v texte:**

*pomôcka: podstatné a prídavné mená – rod, číslo, pád, vzor*

 *slovesá – osoba, číslo, čas, slovesný spôsob*

bratia - ................................................................................................................

najšťastnejší - ......................................................................................................

vyhýbajú sa - .......................................................................................................

ochota - ...............................................................................................................

**4. Vyber možnosť, kde sú všetky druhy prídavných mien.**

a) starých, európskej, najlepší c) domáci, európskej, Filipov

b) medvedí, domáci, najlepší d) starých, domáci, európskej

**5. V ktorej z možností sú obidve prídavné mená vzťahové?**

a/ jahodový, slovenský b/ kuchársky, červený c/ milý, počítačový

**6. Prídavné meno „včelí“ je:**

a/ vzťahové b/ privlastňovacie individuálne c/ privlastňovacie druhové

**7. V ktorej z možností má prídavné meno nasledujúce vlastnosti:** *„mužský rod, plurál, datív, pekný, akostné“?*

a/ pred susedovou bránou b/ na novom bicykli c/ usilovným žiakom

**8. V ktorej možnosti sú správne napísané prídavné mená?**

a) zvedaví turisti, zahraničních študentov c) mnohích ľudí, mnohím ľuďom

b) zvedaví turisti, zahraničných študentov d) včelom mede, včelím medom

**9. V ktorej možnosti sú všetky slová napísané správne?**

a) Terkino pierko, Veronini vnuci c) štúrovi žiaci, otcova ruka

b) sestriných, Veroniny vnuci d) otcovi známi, Terkine pierko

**10. V ktorej z možností je správny pravopis?**

a/ rybí tuk, zvedaví chlapci, s otcovými známymi

b/ rybý tuk, zvedaví chlapci, s otcovými známimi

c/ rybí tuk, zvedavý chlapci, s otcovímy známymi

**11. Pri ktorom vzore neplatí pravidlo o rytmickom krátení?**

a/ pekný b/cudzí c/ páví

**12. V ktorej možnosti platí pravidlo o rytmickom krátení vo všetkých slovách?**

a) túžia, krásny, chvália c) chváliť, hlásia, krásnieť

b) krásny, chváliť, riedky d) hlásiť, básní, prútím

**13. V ktorej z možností je osobné základné zámeno?**

a/ Musel som jej to hneď povedať. b/ Môj otec je inštalatér. c/ V skrini visel jej kabát.

**14. V ktorej z možností je správny pravopis?**

a/ Predstavil my svojich rodičov.

b/ S našími vedomosťami súťaž určite vyhráme. c/ Pohádal som sa s tvojím bratom.

**15. Urč pád a vzor podstatných mien a podčiarkni vokalizované predložky:**

pri komíne - ...................................... ponad rieku - .......................................

vo vreciach - ....................................... do zeme - ............................................

zo zlata - ............................................ ku kačiciam - .......................................

**16. Podčiarkni vo vetách neplnovýznamové slovesá:**

Už koncom apríla som sa začal tešiť na letné prázdniny. Dovtedy si ešte musím zlepšiť prospech. Pri mori budeme dva týždne. Cez dovolenku si aj rodičia chcú oddýchnuť.

**17. Ktorý slovník je výkladový?**

a/ Pravidlá slovenského pravopisu

b/ Synonymický slovník slovenčiny c/ Krátky slovník slovenského jazyka

**18. V ktorej z možností sú obidve slová expresívne (citovo zafarbené)?**

a/ spinkať, napchávať sa b/ dom, tárať c/ mamička, škola

**19. Slovo „mestečko“ vzniklo:**  a/ odvodzovaním predponou b/ odvodzovaním príponou c/ skladaním

**20. V ktorej z možností je správne oddelená slovotvorná predpona?**

a/ po-dpísať b/ uv-ariť c/ pre-čítať

**21. Ktoré zo slov vzniklo skladaním?**

 a/ zemeguľa b/ dedinka c/ vyskočiť

**22. V ktorej z možností je správne podčiarknutý prisudzovací sklad?**

 a) Teta Marta k nám prišla na návštevu.

 b) Rybári mali plné siete rýb.

 c) Odhadzovať odpadky je prísne zakázané!

**23. Z predchádzajúcej úlohy vypíš slovesno – menný prísudok:** ..........................................

**24. Doplň v priamej reči a uvádzacej vete interpunkčné znamienka (, „“.). Dopíš správnu veľkosť písmena.**

 ( E / e) ( D / d )

 \_\_ch tak som sa preľakla \_\_odala suseda roztraseným hlasom

**25. V opise sa najviac uplatňujú:**

a/ podstatné a prídavné mená b/ slovesá c/ zámená

**26. Charakteristika osoby môže byť:**

a) otvorená, nepriama, priama, zatvorená

b) priama, nepriama, vonkajšia, vnútorná

c) priamočiara, dynamická, statická, opisná

d) vonkajšia, umelecká, vnútorná, zatvorená

**27. Do neverbálnej komunikácie patrí:** a/ monológ, mimika, postoj a držanie tela b/ mimika, gestikulácia, vzdialenosť medzi hovoriacimi c/ gestikulácia, dialóg, repliky

**28. Protiargument sa používa, ak:**

a/ súhlasíme s názorom druhého

b/ nesúhlasíme s názorom a vecne vyvraciame dôkazy

c/ chceme kritizovať a uraziť osobu, ktorá vyjadrila svoj názor

**29. Výrok, ktorý zovšeobecňuje ľudovú skúsenosť a vyplýva z neho ponaučenie, je:**  a/príslovie b/porekadlo c/pranostika

**30. Básnický prostriedok „Strom vystreľuje vetvy do nebies“ je:** a/epiteton b/metafora c/personifikácia

**31. Báseň Zuzanka Hraškovie od P. O. Hviezdoslava má smutný dej, ktorý končí tragicky, preto je to:**

a/ populárna pieseň b/ báj c/ balada

**32. Bájka je:**  a/Krátky literárny útvar, v ktorom vystupujú zvieratá alebo rastliny. Vyslovuje mravné poučenie.

b/Krátky literárny útvar, v ktorom ľudia vyjadrovali svoje predstavy o pôvode sveta a života. c/Staršia populárna pieseň, ktorá osloví poslucháča aj v súčasnosti.

**33. Do tabuľky napíš správne trojice. Vyber si z ponúkaných možností:**

*Autor:* Mark Twain, Jaroslav Rezník, Marta Hlušíková, Jela Mlčochová, Martin Rázus,

 James Oliver Curwood, Erich Kästner, Rudo Moric

*Dielo:* Adrianin prvý prípad, Emil a detektívi, Princ a bedár, Kočovníci severu, Oči plné

 oblohy, Prefíkané vrany, Maroško, Bojujeme u riaditeľa

*Postava:* horár Mϋller, Stračkovci, Nýva, Štefan Fajnor, pán Grundeis, Kapitán, Klára,

 Tom

|  |  |  |
| --- | --- | --- |
| **Autor** | **Názov diela** | **Postava** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**34. Doplň pranostiky, príslovia a porekadlá:**

*(pomôcka: (neverí, Katka...kamarátka, tomu sa zelení, stodole raj, pláca, nerobí)*

*Studený máj v ...............................................................*

*Komu sa nelení .............................................................*

*Aká matka, taká .................................. taká i jej .........................................................*

*Jedna lastovička leto ...............................................................*

*Sýty hladnému ................................................................*

*Aká práca, taká ....................................................*

**35. Vylúšti doplňovačku.**

***DOPLŇOVAČKA:***

Tajničku tvorí ďalší vetný člen, ktorý je nositeľom deja. (Po vylúštení nájdi tajničku)

1. Druh ryby, 2. Hracie listy, 3. Huby, 4. Stavby cez rieky, 5. Plochy ohraničené kružnicami, 6. Vynikajúci odborník, 7. Jamy na pochovávanie, 8. Druh zimného športu.

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |